འཛམ་གླིང་ཡངས་པའི་རྒྱལ་ཁམས་སྤྱི་དང་བྲེ་བྲག་ཏུ་དབུས་གཙང་རུ་བཞིའི་སའི་ཆར་འཁོད་པའི་ལྷ་སྡེ་མི་སྡེ་སྡེ་དཔོན་ཆེ་ཕྲན་རྫོང་སྡོད་གཉེར་ལས་འཛིན་རྒན་མི་དམངས་བསྡུས་དང་བསྐུལ་བརྡཱ་བྱེད་མི་བྱ་བ་ཞི་དྲག་གིས་སྣ་མོར་མངགས་པའི་སྐྱེ་འགྲོ་མཐའ་དག་ལ་སྤྲིངས་པ་བཀྲིས་ལྷུན་པོ་སྤྱི་སོར་ཁྲི་ཁང་ཁུལ་སྡེ་པ་ཚོང་འདུས་པའི་འཛིན་ཞིང་བདག་པ་ཅི་ཡིན་དང་བྲག་སྐེ་རགས་གི་གླ་ཚལ་ཞ་ལུ་ན་གྲོང་སྟོད་པའི་སྐྱེ་དམན་ཟུར་ཆོད་ཚེ་གང་རིང་བདག་པའི་གྲང་ཁང་དང་ལྟོ་སྐལ་འཕྲན་བུ་ཡོད་འདུག་པ་ད་སྒོས་སྐྱེ་དམན་འདས་ཤུལ་གྱི་འཛིན་བདག་ཅི་ཡིན་དང་སྡེ་པ་གན་པ་བའི་དབང་རིགས་བདག་ཐོབ་ཅི་ཡིན་དང་གཅེན་ལུང་ཁུལ་གྱི་གཞུང་སྐྱོང་གང་ཡོད་རྟ་ནག་རི་ཁུད་ལ་གཏོགས་པའི་ཐུབ་བསྟན་པའི་འཛིན་བདག་གང་ཡིན་རྣམས་དང་༸བླ་བྲང་གཞུང་དུ་གཡང་ལ་གཏོགས་པའི་གཞུང་འཛིན་གང་ཡོད་རྒྱལ་ཆེན་རྩེ་འབྱོར་རྒྱས་རོང་ཚོ་བཞད་ཕུ་མདའ་རུས་སྡེ་གསུམ་དང་བཅས་པ་འབྲོག་ར་བ་རློན་རྐང་བཞི་རྡོ་རིང་མཁར་དར་རྒྱས་གོང་གསལ་གྱི་མི་གྲ་ཡོངས་འབབས་དང་བཅས་པའི་དབང་རིགས་བདག་ཐོབ་དང་བཅས་པ་རྣམས་བཀྲིས་ལྷུན་པོ་སྤྱི་བླ་བྲང་གི་ཆོས་གཞིས་སུ་ཇི་སྲིད་༸བསྟན་པ་རིན་པོ་ཆེ་གནས་ཀྱི་བར་རྐང་འགྲོ་ལག་འདོན་སོགས་གང་ཡང་འཁྲི་མེད་གཙང་སྤྲས་སུ་འབུལ་སྦྱོར་ཞུས་པ་འདི་ཐད་གཡོ་ཞུས་ཐེལ་འབེབས་སོགས་གནོད་འགལ་ལོག་པར་འགྲོ་བ་གཏན་ནས་མ་བྱེད་པར་བདེ་བར་གནས་ཆུག་ཅེས་ཆུ་ཕོ་རྟ་ལོ་ཟླ་༤་ཚེས་༡༥ལ་ཕོ་བྲང་ཆེན་པོ་བསམ་དོན་ལྷུན་གྱིས་གྲུབ་པའི་རྩེ་མོ་ནས་བྲིས།༸གོང་གསལ་མཆོད་ཡོན་གོང་མ་ནས་རྩལ་བའི་བཀའ་ཤོག་རིན་པོ་ཆེའི་ཞལ་ཤུས་ཞུས་སོང་འཁྲུལ་མེད།